ΓΡΑΠΤΗ ΕΡΩΤΗΣΗ E-2972/02

υποβολή: Michl Ebner (PPE-DE) προς την Επιτροπή

(22 Οκτωβρίου 2002)

Θέμα: Χρηματοδότηση της διάθεσηςλικού ειδικού κινδύνου ΣΕΒ

Το αργότερο μετά την κρίση της σπογγώδους εγγεφαλοπάθειας των βοοειδών, η οποία έχει λάβει σε ολόκληρη την Ευρώπη ολέθριες διαστάσεις τόσο για τους γεωργούς όσο και για τους καταναλωτές, δημιουργήθηκε η ανάγκη προσεκτικού ελέγχου των ζωοτροφών και ανάθεσης της διάθεσης των ζωικών καταλοίπων σε εξειδικευμένο προσωπικό.

Από τότε έχουν ξεκινήσει τόσο σε εθνικό όσο και σε περιφερειακό επίπεδο πρωτοβουλίες και προγράμματα, στόχος των οποίων είναι η διάθεση τουλικού ειδικού κινδύνου ΣΕΒ σύμφωνα με τους κανόνες, ώστε στο μέλλον να αποτραπούν παρόμοιες καταστροφές.

Στο Νότιο Τιρόλοπάρχει για παράδειγμα μία μοναδική σε ολόκληρη την Ιταλίαπηρεσία διάθεσης ζωικών καταλοίπων, η οποία χρηματοδοτείται σε ποσοστό 100 % από το κράτος και είναι εδώ και μία διετίαπεύθυνη για την διάθεση ολόκληρου τουλικού εδικού κινδύνου ΣΕΒ από όλα τα σφαγεία. Παρόμοια σχέδια συμβάλλουν ουσιαστικά στη βελτίωση του ηθικού των κτηνοτρόφων όσον αφορά τη διάθεση ζωικών καταλοίπων. Στην πραγματικότητα είναι σπανιότατες οι περιπτώσεις ενταφιασμού ή παράνομης διάθεσης των ζώων. Εξάλλου, με αυτόν τον τρόπο, διασφαλίζεται ότι μετά από ειδικές επείγουσες σφαγές, οι οποίες είναι αναγκαίες λόγω της σημαντικής πτώσης των τιμών, τα ζωικά κατάλοιπα δεν διεισδύουν στην τροφική αλυσίδα.

Εντούτοις, η χορήγηση ενισχύσεων σε ποσοστό 100 % που γνωστοποιήθηκε στις Βρυξέλλες το 2000, προβλέπεται να διαρκέσει μόνο μία πενταετία. Η προθεμία αυτή λήγει το 2004.

Δεν συμφωνεί αλήθεια η Επιτροπή ότι, ιδίως προς όφελος της προστασίας των κατανωλωτών και του περιβάλλοντος, είναι αναγκαίο να συνεχίσουν να παρέχονται οιπηρεσίες αυτές, μέσω της εξακολούθησης της παροχής ενισχύσεων σε ποσοστό 100 % και μετά το 2004·

Απάντηση του κ. Fischler εξ ονόματος της Επιτροπής

(18 Νοεμβρίου 2002)

Λόγω των έκτακτων περιστάσεων που οφείλονταν στην κρίση της σπογγώδους εγκεφαλοπάθειας των βοοειδών (ΣΕΒ), η Επιτροπή είχε εγκρίνει ορισμένα μέτρα ενίσχυσης, τα οποία αποσκοπούσαν αφενός στην ελαχιστοποίηση των κινδύνων για τους καταναλωτές και το περιβάλλον, και αφετέρου στην άμβλυνση του οικονομικού αντίκτυπου στον τομέα του κρέατος και τωνπηρεσιών διάθεσης. Τα μέτρα αυτά εφαρμόζονται για περιορισμένη χρονική περίοδο δεδομένου ότι, μακροπρόθεσμα, πρέπει να εφαρμοστεί η αρχή ο ρυπαίνων πληρώνει, όπως αναφέρεται στο άρθρο 174 παράγραφος 2 της συνθήκης ΕΚ.

Διάφορα κράτη μέλη ζήτησαν πρόσφατα να εξετάσει η Επιτροπή τρόπους αποφυγής των στρεβλώσεων του ανταγωνισμού τις οποίες συνεπάγεται αυτή η χορήγηση ενισχύσεων. Πολλά κράτη μέλη επεσήμαναν ότι η σημερινή κατάσταση, όπου σφαγεία ή κάτοχοι εκμεταλλεύσεων σε ορισμένα κράτη μέλη και

περιφέρειες λαμβάνουν ενίσχυση για τη διάθεση των απορριμμάτων των σφαγείων και των νεκρών ζώων και για τη διενέργεια δοκιμών για τη μεταδοτική σπογγώδη εγκεφαλοπάθεια(ΜΣΕ), ενώ άλλα δεν λαμβάνουν αντιστάθμιση γιάυτές τις δαπάνες, δημιουργεί σοβαρές στρεβλώσεις του ανταγωνισμού. Το θέμα συζητήθηκε επίσης επανειλημμένως στο Συμβούλιο Γεωργίας.

Ως εκ τούτου, η Γενική Διεύθυνση Γεωργίας διεξήγαγε έρευνα στα κράτη μέλη, ώστε να συγκεντρώσει τις σχετικές με αυτά τα μέτρα πληροφορίες. Τα κράτη μέλη εκλήθησαν επίσης σε συνεδρίαση της ομάδας εργασίας Όροι ανταγωνισμοί στη γεωργία, η οποία συζήτησε τον κίνδυνο στρεβλώσεων του ανταγωνισμού που οφείλεται σε τέτοια καθεστώτα ενισχύσεων.

Με βάση τα ανωτέρω στοιχεία, η Επιτροπή καταρτίζει τώρα κοινοτικές κατευθυντήριες γραμμές για τη χάραξη της μελλοντικής πολιτικής της Επιτροπής ως προς τις κρατικές ενισχύσεις για τις δοκιμές ΜΣΕ, τα νεκρά ζώα και τα απορρίμματα των σφαγείων. Οι κατευθυντήριες αυτές γραμμές αναμένεται ότι θα τεθούν σε ισχύ από την 1η Ιανουαρίου 2003 και εξής.